# Claudia gens

### A Wikipédiából, a szabad lexikonból.

| Ókorportál

A Claudia gens két előkelő római nemzetséget jelölt a köztársasági időkben, egy patríciust és egy plebejust. A szabin eredetű patríciusokat Kr. e. 504-ben vették fel a római arisztokrácia soraiba. Az alábbi cognomenek voltak jellemzőek a nemzetségre: Caecus, Caudex, Centho, Crassus, Nero, Pulcher, Regillensis és Sabinus, ezek azonban nem jelöltek külön családokat. A családba egyetlen alkalommal adoptáltak új tagot, mégpedig Claudius császár tette ezt az ifjú Lucius Domitius Ahenobarbusszal, a későbbi Nero császárral.

A plebejus Claudiusok az alábbi mellékneveket viselték: Asellus, Canina, Centumalus, Cicero, Flamen, Marcellus.

## [szerkesztés] A patrícius Claudiusok

## [szerkesztés] A plebejus Claudiusok

### [szerkesztés] A Claudius Asellusok

- Titus Claudius Asellus, praetor Kr. e. 206-ban
- Titus Claudius Asellus, néptribunus Kr. e. 139-ben

### [szerkesztés] A Claudius Caninák

- Caius Claudius Canina, consul Kr. e. 285-ben és 273-ban, censor Kr. e. 270-ben

### [szerkesztés] A Claudius Centumalusok

- Titus Claudius Centumalus, adásvételi csalás miatt Publius Calpurnius Lanarius megvádolta, és az ifjabb Cato apja, Marcus Porcius Cato ítélte el

### [szerkesztés] A Claudius Cicerók

- Caius Claudius Cicero, néptribunus Kr. e. 454-ben

### [szerkesztés] A Claudius Flamenek

- Quintus Claudius Flamen, praetor Kr. e. 209-ben

### [szerkesztés] A Claudius Marcellusok

- Marcus Claudius Marcellus, Kr. e. 331. egyik consulja. Kr. e. 327-ben dictatori kinevezését az augurok akadályozták meg, feltehetően plebejus származása miatt.
- Marcus Claudius Marcellus, feltehetően az előbbi fia, consul Kr. e. 287-ben
- Marcus Claudius Marcellus, a következő apja, egyébként ismeretlen
- Marcus Claudius Marcellus, consul Kr. e. 222-ben és 215-ben, Syracusae elfoglalója
- Marcus Claudius Marcellus, az előbbi fia, consul Kr. e. 196-ban és Kr. e. 189-ben
- Marcus Claudius Marcellus, valószínűleg az előbbi fivére, praetor Kr. e. 185-ben, consul Kr. e. 183-ban
- Marcus Claudius Marcellus, az előbbi unokaöccse, három alkalommal consul (Kr. e. 166.; Kr. e. 155.; Kr. e. 152.)
- Marcus Claudius Marcellus, az előbbi fia és a következő apja
- Marcus Claudius Marcellus, aedilis curulius Kr. e. 91-ben, az előbbi fia, a következő apja
- Marcus Claudius Marcellus, az előbbi fia, Cicero barátja, consul Kr. e. 51-ben
- Caius Claudius Marcellus, az előbbi testvére, consul Kr. e. 49-ben
- Caius Claudius Marcellus, az előbbiek nagybátyja, praetor Kr. e. 80-ban, Szicília helytartója, Cicero barátja
- Caius Claudius Marcellus, az előbbi fia, consul Kr. e. 50-ben, Cicero barátja, Octavia férje
- Marcus Claudius Marcellus, az előbbi fia, Augustus unokaöccse és örökösjelöltje. Kr. e. 23-ban, aedilis curulisi évében hunyt el

#### [szerkesztés] A Cornelius Lentulusok közé adoptált Claudius Marcellusok és az Aeserninus-ág

- Marcus Claudius Marcellus, Marius tisztje Kr. e. 102-ben, Aeserninus-ág őse
- Publius Cornelius Lentulus Marcellinus, az előző fia, Kr. e. 67-ben Pompeius tisztje a kalózok elleni háborúban. Nem tudni, hogy ki adoptálta a Cornelius Lentulusok közül.
- Cnaeus Cornelius Lentulus Marcellinus, az előbbi fia, consul Kr. e. 56-ban
- Cornelius Lentulus Marcellinus, praenomenje talán Publius, feltehetően az előbbi fia. Kr. e. 48-ban Caesar quaestora Dyrrachium környékén. Pompeius súlyos veszteségeket okozott neki a rábízott védvonalaknál, és csak Marcus Antonius segítsége mentette meg.
- Publius Cornelius Lentulus Marcellinus, talán az előző fia, de lehet, hogy a névazonnság ellenére fivére. Consul volt Kr. e. 18-ban.

- Marcus Claudius Marcellus Aeserninus, Marius tisztjének fia, a Corneliusok közé adoptált Publius fivére. Fiatalemberként tanúskodott Verres perében (Kr. e. 70)
- Marcus Claudius Marcellus Aeserninus, quaestor Hispania provinciában Kr. e. 48-ban, a cordubai lázadók vezére, Caesar párthíve. Quintus Cassius Longinus helytartóval kerülte az összecsapást, majd hadait átadta Marcus Aemilius Lepidusnak, az új proconsulnak. Talán az előző fia, de egyesek szerint azonos vele.
- Marcus Claudius Marcellus Aeserninus, consul Kr. e. 22-ben, talán az előzővel azonos. Caius Asinius Pollio lányát, Asiniát vette feleségül.

#### [szerkesztés] Ismeretlen származású Claudius Marcellusok

- Marcus Claudius Marcellus, aedilis plebis Kr. e. 216-ban
- Marcus Claudius Marcellus, praetor Kr. e. 188-ban, aki kiadott két római nemest a karthágóiaknak azok követeinek megsértése miatt. Egyesek szerint őt választották meg Kr. e. 183-ban consulnak, nem pedig Kr. e. 185 praetorát
- Marcus Claudius Marcellus, néptribunus Kr. e. 171-ben
- Marcus Claudius Marcellus, praetor Kr. e. 137-ben
- Marcus Claudius Marcellus, Catilina barátja és társa az összeesküvésben. Miután fény derült cselszövésükre, lázadást akart szítani a peligniaiak között, azonban Lucius Bibulus praetor gyorsan lecsapott a felkelőkre, vezérüket pedig kivégeztette.
- Caius Claudius Marcellus, az előbbi fia, aki mindenben osztotta nézeteit, és maga is részt vett az összeesküvésben. A leleplezésük után Capuába menekült, hogy fellázítsa a rabszolgákat és a gladiátorokat, azonban Publius Sestius kiverte innen. Bruttiumba menekült, ahol kivégezték.

| Ez az ókori tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../c/l/a/Claudia_gens.html"

Kategóriák: Római nemzetségek | Csonkok (ókor) | Csonkok 2005 decemberéből

##### Views

- Szócikk
- Vitalap
- Aktuális változat

##### Keresés